शादी से पूर्व वर-वधू को बुरी नजर से बचाने के लिये हाथ में जो कंगन बांधा जाता है, उसमें कौड़ी भी होती है। आन्ध्र प्रदेश एवं उड़ीसा में विवाह के पश्चात् कौडि़याँ देने का रिवाज आज भी प्रचलित है। असम की जनजातियों में दूल्हा अपनी दुल्हन को एक कौड़ी भेंट करता है, दुल्हन उसमें सिंदूर रखती है। कौड़ी बुरी नजर व खतरों से बचाती है और इसी मानसिकता के कारण आज भी बच्चों के गले में कौड़ी में छेद कर पहनाया जाता है।